Bokuda bo‘lib o‘tgan harbiy paradda 3 mingdan ortiq harbiy, shuningdek, turkiyalik harbiy xizmatchilar guruhi ishtirok etdi. Foto: Anadolu Agency Bokudagi paradda Turkiya prezidenti Rajab Toyyib Erdo‘g‘an Armanistonni aqlini yig‘ib olishga chaqirdi. "Armaniston aqlini yig‘ib olishi kerak. Arman siyosatchilari, diasporasi o‘z xalqini kulfatga giriftor qildi. Agar arman xalqi Qorabog‘ urushidan xulosa chiqara olsa, ana shunda mintaqada yangi davr boshlanadi", - dedi Turkiya prezidenti. Bokuda bo‘lib o‘tgan harbiy paradda 3 mingdan ortiq harbiy, shuningdek, turkiyalik harbiy xizmatchilar guruhi ishtirok etdi. Paradda yangi harbiy texnikalar namoyish etildi. Erdo‘g‘an Ozarboyjonga avvalgi safarini joriy yilning 25 fevralida Ozarboyjon-Turkiya Oliy darajadagi strategik hamkorlik kengashining 8-yig‘ilishida ishtirok etish uchun amalga oshirgandi.